সভায় জাতীয় সংসদের হুইপ ও প্রেসক্লাবের আজীবন সদস্য আতিউর রহমান আতিক প্রধান অতিথি হিসেবে উপস্থিত ছিলেন। ওই সময় হুইপ আতিক সাংবাদিকদের বিবদমান দু’পক্ষ বিভেদ ভুলে ঐক্যবদ্ধ হওয়ায় তাদের প্রতি অভিনন্দন জানান। সেইসাথে তিনি পেশাগত ক্ষেত্রে বস্তুনিষ্ঠতা বজায় রেখে সাহসিকতার সাথে কাজ করতেও তাদের প্রতি আহবান জানান। এছাড়া তিনি নবনির্বাচিত কমিটির দায়িত্ব গ্রহণকালে তার তরফ থেকে নগদ ২ লাখ টাকার অনুদান প্রদানের ঘোষণা দেন।